***Den uafhængige revisors ISRS 4400 erklæring*** ***om faktiske resultater af handlinger udført i forbindelse med ansøgning vedrørende midlertidig lønkompensation som følge af COVID-19***

Til ledelsen i [institution X] og Socialstyrelsen

Vi har fået til opgave at udføre de arbejdshandlinger, som er fastsat i henhold til § 7, stk. 5, i bekendtgørelse nr. 1947 af 2021 om en midlertidig lønkompensationsordning på Social- og Ældreministeriets område til foreninger, selvejende institutioner og fonde m.v. med primært offentlig finansiering, der er i økonomisk krise som følge af Coronavirussygdom 2019 (COVID-19) (herefter ”bekendtgørelse”).

De udførte arbejdshandlinger vedrører nedenstående institution:

|  |  |
| --- | --- |
| **Navn** |  |
| **CVR-nr.** |  |

Vi har udført de arbejdshandlinger, som er anført nedenfor på den af [institution X] udarbejdede ansøgning om kompensation med tilhørende kompensationsopgørelse (herefter ”ansøgningsskema”) på grundlag af institutionens [[udkast til] regnskab *eller* bogføring] og øvrige oplysninger, som institutionen har tilvejebragt.

Ansøgningsskemaet udviser:

|  |  |
| --- | --- |
| **Ansøgningsperiode** | [DD.MM.ÅÅÅÅ – DD.MM.ÅÅÅÅ] |
| **Antal hjemsendte medarbejdere** |  |
| **Samlet løn for funktionærer og ikke funktionærer (DKK)** |  |
| **Samlet ansøgt kompensationsbeløb (DKK)** |  |

**Udførte arbejdshandlinger**

Vi har udført nedenstående arbejdshandlinger, som er fastsat af Socialstyrelsen.

| **Nr.** | **Reference** | **Udført arbejdshandling** | **Resultat** |
| --- | --- | --- | --- |
| **Generelle forhold** | | | |
| 1 | § 7, stk. 5, nr. 1 | Vi har påset, at det offentlige tilskud til drift, som institutionen har modtaget i det senest afsluttede regnskabsår, udgjorde halvdelen eller mere af institutionens ordinære driftsudgifter.  Har institutionen ikke afsluttet et regnskabsår, afgives erklæringen på grundlag af perioden fra institutionens stiftelse til og med den 7. marts 2021. | [Ingen bemærkninger – offentlige tilskud udgør XX DKK, svarende til XX pct. af de ordinære driftsudgifter på XX DKK for perioden DD.MM.ÅÅ – DD.MM.ÅÅ.]  [Bemærkning – [Detaljeret beskrivelse af bemærkning skal angives.]] |
| 2 | § 7, stk. 5, nr. 1 | Vi har påset, om institutionens indregning af ordinære driftsudgifter og driftstilskud er foretaget som anført i beskrivelsen af reglerne i regnskabet. | [Ingen bemærkninger - institutionens opgørelse af andelen af ordinære driftsudgifter på XX DKK er i overensstemmelse med institutionens eksisterende regnskabspraksis.]  [Bemærkning – [Detaljeret beskrivelse af bemærkning skal angives.]] |
| 3 | § 1, stk. 4 og § 7, stk. 5, nr. 1 | Vi har påset, at institutionen forventer et tab af omsætning, som konsekvens af udbruddet af Coronavirussygdom 2019 (COVID-19).  Opgørelse af omsætningen er i henhold til den regnskabspraksis, der er anvendt for aflæggelse af regnskabet, og opgørelsen viser en nedgang i omsætningen sammenhold med omsætningen for samme periode sidste år. | [Ingen bemærkninger - institutionens opgørelse af omsætningen på XX DKK er i overensstemmelse med institutionens eksisterende regnskabspraksis, og institutionen har haft en nedgang i omsætningen på XX DKK sammenholdt med omsætningen for samme periode sidste år.]  [Bemærkning – [Detaljeret beskrivelse af bemærkning skal angives]] |
| 4 | § 7, stk. 5, nr. 2 | Vi har påset, at lønsummen for henholdsvis funktionærer og ikke-funktionærer, herunder elever, lærlinge og praktikanter, der hjemsendes med fuld løn og uden at arbejde er angivet. | [Ingen bemærkninger – lønsummen er angivet alene for hjemsendte medarbejdere og omfatter alle hjemsendte medarbejdere.]  [Bemærkning – [Detaljeret beskrivelse af bemærkning skal angives]] |
| 5 | § 7, stk. 5, nr. 3 | Vi har påset, at antallet af medarbejdere som er eller vil blive hjemsendt udgør minimum 30 pct. af institutionens samlede antal ansatte eller mere end 50 af institutionens ansatte. | [Ingen bemærkninger – hjemsendte medarbejdere udgør [XX pct. af institutionens samlede antal ansatte] [XX ansatte].]  [Bemærkning – [Detaljeret beskrivelse af bemærkning skal angives]] |
| 6 | § 7, stk. 5, nr. 3 og § 6, stk. 4 | Vi har påset, at der for den del af lønudgiften som der søges lønkompensation for, ikke er eller vil blive godtgjort gennem tilskud til drift, forsikring, andre offentlige refusioner, herunder lønrefusion fra den statslige fleksjobordning for tilskudsmodtagere, samt fondsdonationer og sponsorater, eller anden statslig kompensationsordning i anledning af foranstaltninger, som har været nødvendige for at forebygge eller inddæmme udbredelse af Coronavirussygdom 2019 (COVID-19). | [Ingen bemærkninger – den del af lønudgiften, som der søges lønkompensation for, er ikke godtgjort på anden vis.]  [Bemærkning – [Detaljeret beskrivelse af bemærkning skal angives]] |

Vi har udført opgaven i overensstemmelse med ISRS 4400 DK Aftalte arbejdshandlinger vedrørende regnskabsmæssige oplysninger og yderligere krav ifølge dansk revisorlovgivning. Arbejdshandlingerne er udelukkende udført til brug for Socialstyrelsen ved vurdering af de i ansøgningens anførte oplysninger i forbindelse med midlertidig kompensation for løn som følge af COVID-19.

Da ovenstående arbejdshandlinger hverken udgør revision eller review i overensstemmelse med internationale standarder om revision eller review samt yderligere krav ifølge dansk revisorlovgivning, udtrykker vi ikke nogen grad af sikkerhed om oplysningerne vedrørende kompensation for midlertidigt løntab som følge af COVID-19.

Hvis vi havde udført yderligere arbejdshandlinger, revideret eller udført review af regnskabet i overensstemmelse med internationale standarder om revision eller review, kunne andre forhold være fundet og rapporteret til Socialstyrelsen.

Vores erklæring er udelukkende udarbejdet med det formål, der er nævnt i denne erklærings første afsnit og til Socialstyrelsens brug, og den må ikke bruges til noget andet formål eller videregives til andre.

Erklæringen vedrører alene de forhold, der er nævnt ovenfor.

Vi har overholdt relevante bestemmelser i revisorloven og IESBA’s etiske regler for revisorer, herunder principper vedrørende integritet, objektivitet, faglig kompetence og fornøden omhu.

Vi er ikke i forbindelse med udførelsen af ovenstående arbejdshandlinger blevet opmærksom på, at lovgivningen om bogføring og opbevaring af regnskabsmateriale ikke er overholdt af [institution X], ligesom vi ikke er blevet bekendt med forhold som giver en begrundet formodning om, at medlemmer af ledelsen kan ifalde erstatnings- eller strafansvar for handlinger eller undladelser, der berører institutionen eller medarbejdere, jf. § 7, stk. 5, i bekendtgørelsen.

Vores erklæring er udelukkende udarbejdet til brug for [institution X] og Socialstyrelsen.

By, dato

Revisionsvirksomhedens navn

CVR-nr. xx xx xx xx

Revisors navn

Revisors titel

MNE-nr. xx xx xx xx